قادر عەلیخا

قادر عەلیخا لەدایکبووی ١٩٧٠ لە بۆکانی ڕۆژھەڵاتی کوردستان شاعیر و نووسەری کوردە.

عەلیخا بێجگە لە نووسینی شێعر و وتار و چیرۆک لە گۆڤار و بڵاڤۆکەکانی ڕۆژھەڵات و باشووری کوردستاندا، ساڵی ٢٠٠٩ یەکەم دیوانە شێعری بڵاو کردەوە. شێعرەکانی سەر بە شێوازی نوێن. ساڵی ٢٠١٥ یەکەم کتێبی کۆمەڵەچیرۆکی چاپ کرا.

 بەرھەمەکان 

 سروودی پەپوولە شەھیدەکان،سروودی پەپوولە شەھیدەکان، عەلیخا، قادر. بڵاوکەرەوە نووسەر، سلێمانی: ٢٠٠٩ دیوانەشێعر، ٢٠٠٩
 ئەو ڕووبارە بۆ وا دوورە،ئەو ڕووبارە بۆ وا دوورە، عەلیخا، قادر. بڵاوکەرەوە نووسەر، بۆکان: ٢٠١٥ کۆمەڵەچیرۆک، ٢٠١٥
 پێشوازی بەھار،پێشوازی بەھار، عەلیخا، قادر. بڵاوکەرەوەی مانگ، بانە: ٢٠١٥ کۆمەڵەشێعر بۆ مناڵان، ٢٠١٥
 تۆفانی گەڵاتۆفانی گەڵا، عەلیخا، قادر. ناوەندی سایە، سلێمانی: ٢٠١٧، وەرگێڕان لە گابریێل گارسیا مارکێزەوە، ٢٠١٧
 پەلک سەوزپەلک سەوز، عەلیخا، قادر. ئەمینی، شەمزین. بڵاوکەرەوەی زانکۆ، بۆکان: ٢٠١٨  ، کۆمەڵەچیرۆکی فۆلکلۆر، لەگەڵ شەمزین ئەمینی، ٢٠١٨

 نموونەی شێعر 

 ڕووناک

ھێندە دڵ‌ئاوایە ھەتاو
لەبەر ئەوەی
شەو ڕێگاکەی بزر نەکا
ھەموو شەوێک،
چرایێکی گەش و ڕووناک
لە سەر تاخچەی مانگ دادەنێ،
سەر ڕێگای شەو،
ڕۆشن دەکا!خەرمانە (سەرجەمی بەرھەمی کۆڕی شێعری بانە ٢٠١١)، بنکەی ئەدەبی و فەرھەنگی بەڕۆژە، لاپەڕەی ١٢٥، بڵاوکەرەوەی گوتار، سەقز: ٢٠١١

 بۆچی؟

چاوەڕوانی
بستە خاکێکە بۆ ناشتن
ئەو شاعیرەی
بۆ نیشتمانێکی مەزن
چووە سەر تەختی سێدارە!دیوانی سروودی پەپوولە شەھیدەکان، لاپەڕەی ٤٨

 سەرچاوەکان 

پۆل:لەدایکبووانی ١٩٧٠
پۆل:کوردەکانی ڕۆژھەڵاتی کوردستان
پۆل:نووسەرانی کورد
پۆل:وەرگێڕە کوردەکان
پۆل:شاعیران بە زمانی کوردی